ઇંડોક્રાઇન-ડિસરપ્ટિંગ કેમિકલ એટલે કે ECD સિન્થેટિક અથવા નેચરલ કંપાઉંડ્સ હોય છે. એટલે કે એવું કેમિકલ સંયોજન કે જેનાથી તમારા શરીરમાં રહેલા હોર્મોન્સ બેવડાવા લાગે છે. પ્રાણીઓ પર કરાયેલા પ્રયોગ પરથી અવલોકન કરવામાં આવ્યુ કે, જ્યારે નાના હોઇએ અને તે સમયે ECDના વધુ પ્રમાણમાં સંપર્કમાં રહીએ તો તેના પ્રભાવે પછીના વર્ષોમાં વજન વધવાની સમસ્યા ઉભી થાય છે. ECD સામાન્ય રીતે મોટા ભાગે કોઇપણ સામાનમાં હોય છે. અને એટલે જ ઘરની અંદર આવતા તેને વાર નથી લાગતી. ઘરની અંદર આવીને એ ઘરમાં ડસ્ટ બનીને રહી જાય છે. અને પછી આપણે ઘરમાં જ્યારે શ્વાસ લઇએ ત્યારે ECDને પણ શ્વાસ સાથે લઇએ છીએ. એટલે ઓક્સિજનની સાથે ECD આપણા લોહીમાં ભળે છે. ઉપરાંત આપણી ત્વચા પણ તેને ગ્રહણ કરી લે છે. અને ECD આપણા શરીરમાં પહોંચી જાય છે.